તેનાં ભાગરૂપે મહેસાણા પાલીકાનાં કોંગ્રેસ પ્રભારી હિમાંશુ પટેલે સરકીટ હાઉસમાં કોર્પોરેટરોની બેઠક કરી હતી.આ બેઠકમાં પ્રભારીએ કોર્પોરેટરોને એકજૂથ રહેવા તેમજ ભાજપની લોભ લાલચની નીતિમાં નહી આવવા માટે સલાહ આપી હતી.આ બેઠકમાં અનુસૂચિત જાતિની ત્રણ મહિલા કોર્પોરેટરો પણ દાવેદારી કરતાં કોંગ્રેસ પક્ષ માટે ચિંતાનો વિષય બન્યો હતો.આ ઉપરાંત ઉપપ્રમુખ માટે પાટીદાર કોર્પોરેટરોની સાથે ક્ષત્રિય કોર્પોરેટરોએ પણ દાવેદારી કરતાં ઉપપ્રમુખપદનું કોકડું ગૂંચવાય તેવી શક્યતા છે. જો કે સરકીટ હાઉસમાં યોજાયેલી બેઠક ઔપચારિક હોવાનું તેમજ પ્રમુખ અને ઉપપ્રમુખની સેન્સ કેમ્પમાં લેવામાં આવશે તેમ હિમાંશુ પટેલે વાતચીતમાં જણાવ્યું હતું.